RESOLUCIÓ DE 26 DE FEBRER DE 2018, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4599)
  + [Valencià](/va/acuerdo/4599)






Selector de idioma

Leer

* [Español](/es/acuerdo/4599)
* [Valencià](/va/acuerdo/4599)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 26 DE FEBRER DE 2018, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA[Butlletí Oficial Universitat d'Alacant](/ca/Publicacion)
=============================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 26 DE FEBRER DE 2018, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA

Data d'aprovació
:   26/02/2018

Data de publicació
:   26/02/2018

Òrgan competent
:   Àrea de Projectes Institucionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4599.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4599)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4599)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 26 DE FEBRER DE 2018, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA&url=https://www.boua.ua.es/va/acuerdo/4599)

**Títol:** RESOLUCIÓ DE 26 DE FEBRER DE 2018, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA

**Secció:** CONVOCATÒRIES I CONCURSOS

**Òrgan:** Àrea de Projectes Institucionals

**Data d'aprovació:** dilluns, 26 de febrer de 2018

RESOLUCIÓ DE 26 DE FEBRER DE 2018, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA.

Introducció.

La Internacionalització de la Universitat d'Alacant és un dels objectius del Pla Estratègic de la nostra universitat. Entre les directrius que arreplega aquest pla es troba la realització d'accions conduents a la consolidació i el desenvolupament de relacions amb altres universitats i centres de d’investigació, així com la participació en programes internacionals. A més, també arreplega el desenvolupament cultural, científic i tecnològic dels pobles menys afavorits i la formació integral dels individus. Tots dos són objectius compartits amb les finalitats de la Cooperació Universitària al Desenvolupament.

La Universitat d'Alacant, a través del marc d'actuació institucional de el “Projecte Havana”, adscrit a l'Àrea de Projectes Institucionals de la UA, recolza diferents programes acadèmics i d’investigació amb diverses institucions d'educació superior cubanes i activitats de caràcter voluntari i solidari, en col·laboració amb l'Oficina de l'Historiador de l'Havana. Així mateix, impulsa la promoció de la igualtat entre homes i dones i promou la inclusió de la perspectiva de gènere en les accions a realitzar.

La present convocatòria regula les accions acadèmiques i de cooperació a Cuba durant l'any 2018, dins del marc d'actuació del Projecte Havana.

1. Objecte.

L'objecte de la present convocatòria és regular la concessió d'ajudes econòmiques a les activitats següents, realitzades durant l'any 2018.

a) Activitats acadèmiques conduents a la realització conjunta de doctorats amb universitats cubanes, sotmeses a conveni específic.

b) Accions acadèmiques conduents a la impartició de màsters oficials o altres titulacions de la Universitat d'Alacant, sotmeses a conveni específic, en universitats cubanes.

c) Activitats acadèmiques integrades en els estudis d'educació superior cubans i regulades mitjançant conveni específic.

d) Accions de voluntariat de l'alumnat universitari.

e) Accions acordades entre el Ministeri d'Educació Superior de Cuba (MES) i la UA, d'acord amb el conveni, de 15 de febrer de 2016, entre ambdues institucions.

2. Marc pressupostari i legal.

2.1. Els crèdits destinats a la present convocatòria s'executaran amb càrrec al pressupost de l'Àrea de Projectes Institucionals de la UA, classificació orgànica: 2018 7100 2E 0001.

2.2. La dotació màxima a assignar és de seixanta i cinc mil euros (65.000 €) i la seua execució està supeditada a la disponibilitat de liquiditat de la UA.

2.3. L'ajuda econòmica assignada a cada projecte s'ajustarà al que es disposa en la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i al que aquesta convocatòria estableix.

3. Sol·licitant.

3.1. Actuarà com a sol·licitant qualsevol Facultat, Escola, Departament o Institut d’Investigació pertanyent a la Universitat d'Alacant.

3.2. La sol·licitud podrà formalitzar-la el personal adscrit com a PDI a la Universitat d'Alacant, sempre que exercisca la seua activitat a temps complet i amb vinculació indefinida. A més, actuarà com a coordinador o coordinadora acadèmica del programa i serà responsable de la seua correcta execució.

3.3. També podran participar com a personal col·laborador la resta del personal docent i investigador, el personal d'administració i serveis i l’alumnat matriculat en la UA. Queda inclòs el personal honorífic regulat per l'Art. 155 de l'Estatut de la UA.

4. Activitats objecte de finançament.

4.1 Les activitats objecte de finançament de la present convocatòria, són les següents:

a) Estades de docents de la Universitat d'Alacant a Cuba.

b) Estades d'estudiants de la Universitat d'Alacant a Cuba.

c) Estades de docents o estudiants pertanyents a institucions d'educació superior cubanes en la UA. Seran prioritàries les estades curtes d'estudiants cubans que realitzen treballs d’investigació conduents a la realització de tesis doctorals.

d) Donació de material docent i d’investigació a institucions cubanes.

e) Material fungible vinculat a l'activitat investigadora i/o de cooperació que es desenvolupe.

4.2 Queda expressament exclòs el finançament de les activitats de docents no pertanyents a la Universitat d'Alacant o a institucions cubanes.

4.3 Queden expressament excloses aquelles activitats que no aporten almenys el 20% del cost total del projecte, ja siga a través de fons de la Facultat, Escola, Departament o Institut d’investigació de la UA que la impulse, o de qualsevol altra font de finançament, pública o privada.

5. Comissió d'Avaluació.

5.1. La Comissió d'Avaluació té com a competència la valoració de les sol·licituds i la determinació de la quantia de l'ajuda econòmica a cadascuna d'elles.

5.2. Estarà formada pel director o directora de l'Àrea de Projectes Institucionals de la UA, amb competències en la matèria, que actuarà com a president o presidenta. Actuaran com a vocals la directora o director del Secretariat de Projecció Internacional i Cooperació, la directora o director del Secretariat d'Estudis, el director o directora del Secretariat d’Investigació i la directora o director del Servei de Relacions Internacionals, tots ells amb competència en la matèria. El subdirector o subdirectora de Cooperació Universitària al Desenvolupament actuarà com a secretari o secretària, si escau.

5.3. El president o presidenta, en cas d'absència, podrà delegar en el o la vocal que determine.

6. Criteris de valoració.

6.1. Els projectes es valoraran amb un màxim de 20 punts, mitjançant l'aplicació dels següents criteris:

6.1 a) Prioritats Acadèmiques: màxim 5 punts.

- Impartició de Doctorats de la UA amb “menció d'excel·lència”: màxim 5 punts.

- Impartició de la resta de Doctorats de la UA: màxim 4 punts.

- Col·laboració en la impartició de mestratges inclosos en els plans educatius cubans: màxim 3 punts.

- Activitats de caràcter solidari: màxim 2 punts.

- Activitats acordades amb el MES: màxim 4 punts.

- Altres activitats acadèmiques: màxim 1 punt.

6.1 b) Prioritats Institucionals: màxim 3 punts.

- Col·laboracions docents o investigadores amb qualsevol de les següents universitats cubanes: Universitat de l'Havana, Universitat Agrària de l'Havana, la Universitat Tecnològica de l'Havana o amb la Universitat de Pinar del Río: 3 punts.

- Col·laboració en projectes amb l'Oficina de l'Historiador: 3 punts.

- Col·laboració amb altres universitats o institucions acadèmiques o investigadores cubanes: 1 punt.

- Activitats acordades amb el MES: màxim 3 punts.

6.1 c) Viabilitat econòmica de l'activitat:

Superat el criteri d'exclusió establit en la base 4.3 de la present convocatòria, s'atorgarà un màxim de 6 punts a:

- Existència de finançament addicional d'entitats o institucions privades: màxim 2 punts.

- Existència de finançament addicional d'entitats públiques: màxim 2 punts.

- Existència de finançament addicional específic dels Departaments, Instituts, Facultats o Centres de la UA que participen en l'activitat: màxim 2 punts.

6.1 d) Altres criteris: Màxim 6 punts. Es tindrà en compte :

- Justificació de la idoneïtat de l'equip participant. Currículum de l'equip participant en relació amb les activitats previstes: màxim 1 punt.

- Enfocament de gènere: màxim 1 punt.

- Experiència prèvia de l'equip participant en activitats amb institucions cubanes: màxim 1 punt.

- Es valorarà l'impacte de l'activitat plantejada en la contrapart a mitjà i llarg termini: màxim 3 punts.

6.2 Determinat l'ordre de prelació, les quantitats assignades a cada activitat s'establiran segons els protocols del punt setè de la present convocatòria.

6.3 Els projectes que no obtinguen almenys 10 punts, quedaran exclosos.

7. Protocols de finançament de les activitats.

7.1) Supòsit primer: Estades de docents o estudiants de la UA en institucions cubanes. S'estableixen els següents mòduls:

1. Mòduls de fins a 7 nits i 9 dietes: per a realitzar una activitat docent amb una durada de 20 a 40 hores lectives.
2. Mòduls de fins a 14 nits i 16 dietes: per a realitzar una activitat docent amb una durada superior a 40 hores lectives.
3. Mòduls de fins a 14 nits i 16 dietes: única i exclusivament per a les estades d'estudiants contemplades en l'art. 1.d) de la present convocatòria i, si escau, el personal docent que tutoritze l'activitat.

Als mòduls un i dos establits en l'apartat 7.1), se li assignaran les següents quantitats per a calcular les dotacions pressupostàries de les activitats:

a) Dotació màxima de 1.200 € per persona, per a sufragar les despeses de desplaçament.

b) Dotació màxima de 200 € per a sufragar les despeses de visat i assegurança mèdica.

c) Dotació màxima diària de 60 € per persona, per manutenció.

d) Dotació màxima diària de 85 € per persona, per allotjament.

Al mòdul tres establit en l'apartat 7.1), se li assignaran les següents quantitats per a calcular les dotacions pressupostàries de les activitats:

a) Dotació màxima de 1.200 € per persona, per a sufragar les despeses de desplaçament.

b) Dotació màxima de 200 € per a sufragar les despeses de visat i assegurança mèdica.

c) Dotació màxima diària de 35 € per persona, per manutenció.

d) Dotació màxima diària de 40 € per persona, per allotjament.

7.2) Supòsit segon: Estades de docents o estudiants cubans en la Universitat d'Alacant. S'estableixen els següents mòduls :

* Mòdul I de fins a 7 nits per a activitats de caràcter institucional.
* Mòdul II de fins a 14 nits per a realització d'intercanvis acadèmics.
* Mòdul III de fins a 3 mesos per a estades d'estudiants cubans vinculats a activitats d’investigació relacionades amb la seua tesi doctoral.

A cada mòdul de permanència establit en l'apartat 7.2), se li assignaran les següents quantitats per a calcular les dotacions pressupostàries corresponents:

a) Dotació màxima de 1.200 € per persona, per a sufragar les despeses de desplaçament.

b) Dotació màxima de 200 € per a sufragar les despeses de visat i assegurança mèdica.

c) Dotació màxima diària de 45 € per persona, en concepte d'allotjament. En el cas que el Departament, Centre o Institut d'acolliment renuncie a la gestió des del PH de l'allotjament de la persona visitant i sol·licite gestionar-ho directament, aquesta dotació per allotjament se substituirà per una compensació econòmica, a través d'un traspàs de crèdit al Departament, Centre o Institut per import de 180 €, en cas d'estades corresponents al mòdul primer; de 350 €, en cas d'estades corresponents al segon i de 450 € per mes, en cas d'estades corresponents al mòdul tercer.

d) Dotació per a manutenció: en el cas que la persona visitant siga estudiant matriculat en titulacions de la UA, tindrà dret, a una dotació de 100 €, en cas de mòduls setmanals, 200 €, en mòduls quinzenals i a una dotació de 320 €, en el cas de mòduls mensuals, per cada mes. Totes elles es formalitzaran mitjançant una borsa de viatge. En qualsevol altre supòsit, la persona visitant no tindrà dret a cap dotació per aquest concepte, si bé el Departament, Centre o Institut rebrà una quantitat compensatòria de 200 €, en cas de mòduls quinzenals, o de 100 €, en cas de mòduls setmanals, que es formalitzarà mitjançant el corresponent traspàs de crèdit.

8. Resolució del procediment.

8.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per a resoldre sense que s'haja produït resolució expressa, els interessats o interessades entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l'endemà a la seua publicació en el BOUA fins al 20 de març de 2018, inclusivament.

9.2. El formulari de sol·licitud es troba en l'enllaç:

[http://www.ori.ua.es](http://www.ori.ua.es/)

i es dirigirà en línia al director o directora de Projectes Institucionals de la UA. Així mateix, el formulari generat haurà d'imprimir-se i ser presentat al Servei de Relacions Internacionals, Subdirecció de Cooperació Universitària al Desenvolupament, a través del Registre General de la UA o a través de qualsevol altre procediment establit en la Llei 39/2015, d'1 d'octubre, del Procediment Administratiu Comú de les Administracions Públiques.

9.3. Les sol·licituds es formalitzaran única i exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

9.4 Les propostes d'activitat hauran d'aportar, segons el cas, la següent documentació:

a) Aprovació pel Consell del Departament, Junta de Facultat, d'Escola o Institut, segons el o la sol·licitant que es tracte, del compromís de recolzar l'acció, facilitant la participació del personal docent i/o estudiants adscrits al Centre que la sol·licita.

b) Aprovació, pel Consell del Departament al que es trobe adscrit el personal docent que participa en l'acció, de l'autorització a realitzar els viatges programats.

c) En cas d'activitats destinades a completar la formació acadèmica d'estudiants de la Universitat d'Alacant, acreditació documental que l'activitat ha sigut aprovada per les Juntes dels Centres als quals pertanyen els estudis.

d) Conveni específic de col·laboració entre les Institucions implicades, on hauran de quedar reflectides les obligacions de les parts, llevat que s'haguera aportat en anteriors convocatòries i estiguera vigent.

10. Percepció de l'Ajuda Econòmica.

La gestió econòmica dels projectes que obtinguen finançament es realitzarà des del Servei de Relacions Internacionals, Subdirecció de Cooperació Universitària al Desenvolupament.

11. Notificació.

Les notificacions d'actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació, en aplicació de l'article 45 de la Llei 39/2015, d'1 d'octubre, del Procediment Administratiu Comú de les Administracions Públiques (BOE de 2 d'octubre de 2015).

<https://sri.ua.es/va/cooperacion/convocatorias/convocatoria-del-projecte-havana.html>

12. Revocació dels fons.

12.1 Qualsevol canvi substancial sobre el contingut del projecte, les persones que hi participen, o sobre el calendari d'execució de les activitats, haurà de ser comunicat a la Subdirecció de Cooperació Universitària al Desenvolupament amb l'antelació suficient i quedarà supeditada a l'oportuna autorització pel director o directora de Projectes Institucionals de la UA.

12.2 Excepcionalment, la participació de nou personal docent no autoritzat en la Resolució de Concessió, haurà de sol·licitar-se a la Subdirecció de Cooperació, sempre per escrit, amb les limitacions establides en l'article 3 de les presents bases i quedarà supeditada a l'oportuna autorització pel director o directora de Projectes Institucionals de la UA.

12.3 El director o directora de Projectes Institucionals, a instàncies del Servei de Relacions Internacionals, podrà revocar total o parcialment el fons concedit, quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

13. Execució i finalització de l'acció.

13.1 Les peticions de viatges, visats, etc. necessàries per a la realització de les activitats previstes es comunicaran a la Subdirecció de Cooperació amb una antelació, d’almenys, 15 dies naturals.

13.2 L'acció es considerarà finalitzada una vegada transcorregut el termini d'execució previst en el formulari d'identificació del projecte. No obstant açò, les activitats, de forma excepcional, podran prorrogar-se a petició motivada del coordinador o coordinadora de l'acció i amb l'aprovació del director o directora de Projectes Institucionals.

13.3 El Departament, Escola, Institut o Facultat sol·licitant, a través de la persona responsable assignada a l'acció, haurà de presentar en el termini de 3 mesos, a partir de la data de finalització de l'activitat, el corresponent informe final. L'incompliment d'aquesta obligació inhabilita per a presentar-se a posteriors convocatòries.

Alacant, 26 de febrer de 2018

Joaquín Juan Marhuenda Fructuoso

Director de Projectes Institucionals





[Carretera Sant Vicent del Raspeig s/n  
03817 Sant Vicent del Raspeig - Alacant  
 Tel. 52 753 5671 - Fax 33 569 0023](https://www.google.es/maps/@84.439803,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12007&trk=tyah&trkInfo=tarId%9W3410816602818%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)